
J E G Y Z Ő K Ö N Y V

[bookmark: _Hlk25670134]Készült Komárom Város Önkormányzat Képviselő-testületének 2024. december 10. napján 16 órakor megtartott rendkívüli nyílt ülésén a Városháza Kis tanácstermében.

Jelen vannak:

1. dr. Molnár Attila, polgármester
2. Czita János, alpolgármester
3. Kreft-Horváth Loránd, alpolgármester
4. Vajda Bence, alpolgármester
5. Babják Csaba, képviselő
6. Dombay Gábor, képviselő
7. Proczeller Tamás, képviselő
8. Szabó István, képviselő 
9. Szalai Noel, képviselő
10. Turi Ádám, képviselő
11. Zsédenyiné Horváth Krisztina, képviselő
[bookmark: _Hlk25670211]
Meghívottként jelen van: 

· [bookmark: _Hlk25670195]dr. Baksa-Ströcker Renáta, jegyző
· Nagyné Varga Judit, aljegyző
· Nagy Marianna, a Komáromi Járási Hivatal vezetője

dr. Molnár Attila, polgármester: Köszönti a Képviselő-testületi ülés valamennyi résztvevőjét. Külön köszönti Nagy Mariannát a Komáromi Járási Hivatal vezetőjét. Megállapítja, hogy az ülés határozatképes, mert a Képviselő-testület 12 tagja közül 11 fő jelen van. Távol van Horváth Zsolt képviselő, aki korábban jelezte, hogy nem tud részt venni a Képviselő-testület ülésén. Ezt követően a polgármester megnyitja a Képviselő-testület rendkívüli nyílt ülését. Kéri a Képviselő-testület tagjait, hogy szavazzanak a KP/2-115/2024. iktatószámú meghívóban szereplő napirend elfogadásáról.

A döntéshozatalban 11 képviselő vesz részt. Komárom Város Önkormányzat Képviselő-testülete 11 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 321/2024. (XII.10.) határozata:

Komárom Város Önkormányzat Képviselő-testülete 2024. december 10-i rendkívüli ülése napirendjét az alábbiak szerint fogadja el:

	1. Komárom Város Egészségügyi Alapellátási Szolgálatával kapcsolatos döntések meghozatala  
           Előterjesztő: dr. Molnár Attila polgármester
                                dr. Baksa-Ströcker Renáta jegyző



Határidő: 		azonnal
Felelős: 		dr. Molnár Attila polgármester
1. Komárom Város Egészségügyi Alapellátási Szolgálatával kapcsolatos döntések meghozatala   
Előterjesztő: dr. Molnár Attila polgármester
                          dr. Baksa-Ströcker Renáta jegyző

dr. Molnár Attila, polgármester: Elmondja, hogy Komárom városában több betöltetlen gyermekorvosi és felnőtt háziorvosi praxis van. A folyamatos tárgyalásoknak köszönhetően 2025. évben több praxis is betöltésre kerül. A gyermekellátással kapcsolatban elmondja, hogy 2 új doktornő érkezésével 2 praxis kerül betöltésre, továbbá nyugdíj mellett folytatja munkáját dr. Schler Szilvia és dr. Páger Márta, valamint a Selye János Kórházban a gyermekügyeletet ellátó orvosok szükség esetén vállalnak helyettesítést. A felnőtt háziorvosi körzetekkel kapcsolatban elmondja, hogy dr. Fehér Andrea jelezte, hogy továbbra is Komárom városában folytatja háziorvosi tevékenységét. A komáromi háziorvosok helyettesítés keretében vállalták a betöltetlen háziorvosi praxisok ellátását. Kéri Komárom város alpolgármesterét, dr. Kreft-Horváth Loránd regnáló háziorvost, hogy tudásával, tapasztalatával, kapcsolatteremtő képességével segítse Komárom városában az egészségügyi alapellátás működését. Elmondja még, hogy az átszervezésnek három fő indoka van: az egyik, hogy a komáromi ügyeletet 2023. május 1 napjától az Országos Mentőszolgálat működteti; a másik, hogy a területi védőnők 2023 július 1. napjától átkerületek a Komárom-Esztergom Vármegyei Szent Borbála Kórházhoz; a harmadik, hogy dr. Juhászné dr. Gordán Ildikó a Komárom Város Egészségügyi Alapellátási Szolgálatának vezetője nyugdíj mellett tudná ellátni a feladatot. Javasolja a hatékonyabb, gyorsabb döntéshozatal érdekében Komárom Város Egészségügyi Alapellátási Szolgálatának, mint önálló költségvetési szervnek a megszüntetését és a feladatoknak az önkormányzat által történő ellátását. Megadja a szót dr. Baksa-Ströcker Renáta jegyzőnek. 

dr. Baksa-Ströcker Renáta jegyző: Megköszöni a szót. Elmondja, hogy megtörtént az egyeztetés a felügyeleti és a finanszírozó szervekkel, és egybehangzóan 2025. március 31-ével történő megszűnést javasolták. Elmondja még, hogy két döntés meghozatala szükséges, az egyik az intézmény megszűntetéséről szól, a másik az intézményvezető jogviszonyának közös megegyezéssel történő megszűnéséről 2024. december 11. napjával.

 dr. Molnár Attila, polgármester: Megköszöni a hozzászólást. Elmondja, hogy dr. Kreft-Horváth Loránd, mint helyettes fogja ellátni az intézményvezetői feladatokat. Megkérdezi, hogy van-e további kérdése, észrevétele, hozzászólása a Képviselő-testület tagjainak a napirenddel kapcsolatban? Megállapítja, hogy nincs. Kéri a Képviselő-testület tagjait, hogy szavazzanak a KP/2-116/2024. iktatószámú előterjesztésben szereplő a Komárom Város Egészégügyi Alapellátási Szolgálat jogutódlással történő megszüntetéséről szóló határozati javaslat elfogadásáról.

A döntéshozatalban 11 képviselő vesz részt. Komárom Város Önkormányzat Képviselő-testülete 11 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 322/2024. (XII.10.) határozata:

1. Komárom Város Önkormányzat Képviselő–testülete 2025. március 31. napjával megszünteti Komárom Város Egészségügyi Alapellátási Szolgálatát. A megszűnés jogutódlással történik. Az intézmény feladatait és a munkavállalók felett a munkáltatói jogokat Komárom Város Önkormányzata veszi át. 

2. Komárom Város Önkormányzat Képviselő–testülete elfogadja az intézmény megszüntető okiratát az előterjesztés 1. melléklete szerinti tartalommal. 

Határidő: 		2025. március 31.
Felelős: 		dr. Molnár Attila polgármester
	
dr. Molnár Attila, polgármester: Kéri a Képviselő-testület tagjait, hogy szavazzanak a KP/2-116/2024. iktatószámú előterjesztésben szereplő dr. Juhászné dr. Gordán Ildikó intézményvezető egészségügyi szolgálati jogviszonyának közös megegyezéssel történő megszűnésről szóló határozati javaslat elfogadásáról.

A döntéshozatalban 11 képviselő vesz részt. Komárom Város Önkormányzat Képviselő-testülete 11 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 323/2024. (XII.10.) határozata:

Komárom Város Önkormányzat Képviselő-testülete közös megegyezéssel megszünteti dr. Juhászné dr. Gordán Ildikó intézményvezető egészségügyi szolgálati jogviszonyát Komárom Város Egészségügyi Alapellátási Intézményében 2024. december 11. napjával.

Határidő: 		2024. december 11.
Felelős: 		dr. Molnár Attila polgármester


A Képviselő-testület rendkívüli nyílt ülése 16 óra 15 véget ér. 


k. m f.



	dr. Baksa-Ströcker Renáta	dr. Molnár Attila
	jegyző	polgármester

